ખેતર-વાડીના પરિસરના રક્ષણાર્થે ફરતી ‘વાડ’ બાબતેય બેદરકાર રહી, મલકનાં રેઢિયાર ઢોરાં, રાની જાનવરો, અસાગરા અને મલકના ઉતાર માણસોના નુકસાનની ખુંટિયાખળીયે બનાવી શકે, અને ધારે તો કાંટાળી વાડની સોડ્યે આ…ને…મજાની અનેક જાતના વૃક્ષ-વેલીઓથી સજ્જ એવી ‘જીવંત વાડ’ ઊભી કરી, રસ્તે નીકળનારનુંયે મન હરી લે, અને એને પણ દરવાજો શોધી અંદર આવી, ઘડીક તાજગી મેળવી લેવાનું મન થઈ જાય, એવી યે બનાવી શકે. વાડીને કેવી બનાવવી એ ખેડૂતની દ્રષ્ટિ, હિંમત, આવડત અને હૈયાઉકલત પર આધાર રાખે છે.